b'\n_START_ARTICLE_\nBj\xc3\xb8rge (selskap)\n_START_PARAGRAPH_\nBj\xc3\xb8rge ASA var et norsk teknologiselskap med hovedkontor i Rogaland. Gjennom sine datterselskaper var de en leverand\xc3\xb8r av produkter og tjenester til olje- og gass-, landbasert- og maritim industri. H\xc3\xb8sten 2010 ble selskapet solgt og splittet opp i de tre selskapene Stream, Align og Naxys, og Bj\xc3\xb8rge-navnet forsvant.\n_START_SECTION_\nHistorie\n_START_PARAGRAPH_\nBj\xc3\xb8rge ble opprettet i 1977 for \xc3\xa5 utf\xc3\xb8re mekanisk vedlikehold i olje- og gassindustrien. I 2004 ble selskapet notert p\xc3\xa5 Oslo B\xc3\xb8rs. I 2005 kj\xc3\xb8pte selskapet opp flere mindre bedrifter, blant andre undervannsteknologiselskapet Naxys som fikk navnet Bj\xc3\xb8rge Naxys. Andre selskaper som ble oppkj\xc3\xb8pt var Reime og Holta & H\xc3\xa5land. I 2009 kj\xc3\xb8pte investeringsselskapet HitecVision opp Bj\xc3\xb8rge. I 2010 ble Bj\xc3\xb8rge tatt av b\xc3\xb8rs, og ble splittet i tre deler: Stream, Align og Naxys. De nye eierne (investorselskapene HitecVision og Converto Capital) solgte Naxys i 2012 , og i 2013 ble Stream solgt til det Texas-baserte konsernet MRC Global.'